### Beslutninger:

Ken Friis og Stefan Lund kunne tiltræde indstillingen med de under udvalgsbehandlingen foreslåede justeringer, jf. notat af 20 september 2022 med bilag fra Magistratsafdelingen for Teknik og Miljø.

Britta Krogh og Oskar Holm kunne tiltræde indstillingen med de under udvalgsbehandlingen foreslåede justeringer, jf. notat af 20 september 2022 med bilag fra Magistratsafdelingen for Teknik og Miljø, men tog forbehold for at dispensere fra skovbyggelinjen.

Frode Winther tog forbehold.

Majken Laursen og Allan Johansen var forhindrede i at deltage i udvalgets behandling af sagen.

###

Endelig vedtagelse af Lokalplan nr. 1154, Boligområde ved Frisenholt og [adresse] i [adresse] samt Tillæg nr. 121 til Kommuneplan 2017.

### Resume

Lokalplanområdet ligger i landzone og udgøres af en matrikel på ca. 17.000 m², som er privat ejet. Baggrunden for lokalplanens udarbejdelse er, at ejer ønsker at udvikle området. Området overføres til byzone med lokalplanen.

Lokalplanområdet ligger ved Frisenholt og [adresse] i den vestlige del af [adresse], i forlængelse af eksisterende boligområder og ud mod åbent land og skov. Bortset fra en eksisterende villa i den nordlige del er området ubebygget. Der er to beskyttede vandhuller (§ 3-natur) og et ikke-beskyttet vandløb inden for området.

Lokalplanen giver mulighed for at opføre en blandet boligbebyggelse med tæt-lave boliger i form af op til 53 rækkehuse og lave etageboliger i to etager. Der kan desuden opføres én fritliggende villa eller et dobbelthus i områdets nordlige del, efter dispensation fra skovbyggelinjen. I alt op til 6.912 m² ny bebyggelse.

Lokalplanen er i overensstemmelse med kommuneplanen. Der er dog udarbejdet et kommuneplantillæg, da der er oversvømmelsestruede arealer i området, som skal indskrives i kommuneplanrammen.

Det har ikke været muligt for ejer at få en aftale om vejret til den eksisterende private fællesvej Frisenholt til vejbetjening af bebyggelsen. Det er derfor en forudsætning for realisering af lokalplanen, at [adresse] tildeler vej- og stiret efter privatvejslovens § 26 i forbindelse med lokalplanen.

### Beslutningspunkter

Det indstilles, at

1) forslag til Lokalplan nr. 1154 vedtages endeligt med de ændringer, der fremgår af indstillingens afsnit 5.8,

2) forslag til Tillæg nr. 121 til Kommuneplan 2017 vedtages endeligt,

3) lokalplanområdet (matr.nr. 6g, Ingerslev By, [adresse]) tildeles hhv. vejret og stiret til den eksisterende private fællesvej, Frisenholt (matr.nr. 58b, Ingerslev By, [adresse]) og stiret på den eksisterende private fællesvej Frisenholt (matr.nr. 5h Ingerslev By, [adresse]), jf. privatvejslovens § 26, stk. 2, nr. 1 og at der stilles krav om, at grundejer etablerer fortov fra lokalplanområdet frem til eksisterende fortov, jf. § 26 stk. 3. samt yderligere tiltag som beskrevet i bilag 7.

4) høringssvar besvares som det fremgår af indstillingens afsnit 5.7 og bilag 3.

### Borgmesterens afdelings påtegning

Fremsendes til Magistraten.

Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 08-08-2022

Carina Holm:

Fremsendes til [adresse] med bemærkning, at Magistraten i mødet den 8. august 2022 anbefaler, at byrådet tiltræder Magistratsafdelingen for Teknik og Miljøs indstilling af 1. juli 2022.

Borgmester Ulf Thygesen, rådmand Brian Bruun og Sille Johnsen tog forbehold med henblik på forhold til skovbyggelinje, den grønne kile og delområde 3. Malthe Svendsen tog forbehold udfra tilsvarende begrundelser.

Finn Andresen tog forbehold.

Jean Lauritsen var forhindret i at deltage i sagens behandling.

Udvalg: [adresse]

Dato: 17-08-2022

Carina Holm:

Fremsendes til Teknisk Udvalg til behandling i henhold til beslutning i byrådets møde den 17. august 2022.

Erling Winther var inhabil ved sagens behandling.

Udvalg: Teknisk Udvalg

Dato: 24-08-2022

Carina Holm:

Sagens videre behandling udsat på dialog med bygherren.